U-I-232/23
Natisni
Opravilna št.:
U-I-232/23
Datum odločitve:
15. 4. 2025
ECLI:
ECLI:SI:USRS:2025:U.I.232.23
Akt:
Pobuda za oceno ustavnosti "Ur. l RS št. 92/2013 OPPN 5 odstavek"
Izrek:
Pobuda za začetek postopka za oceno ustavnosti "Ur. l. RS št. 92/2013 OPPN 5 odstavek" se zavrže.
Evidenčni stavek:
Ustavno sodišče pobudo zavrže, če niso izpolnjeni pogoji iz drugega odstavka 24.b člena Zakona o Ustavnem sodišču.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Miran Zakelšek, Žalec
Datum vloge:
12. 12. 2023
Vrsta odločitve:
sklep
Vrsta rešitve:
zavrženje
Dokument:
US34108
Dokument v PDF obliki:
U-I-232-23.pdf
147 KB
Prenesite datoteko
U-I-232/23-4
15. 4. 2025
SKLEP
Ustavno sodišče je v postopku za preizkus pobude Mirana Zakelška, Žalec, na seji 15. aprila 2025
sklenilo:
Pobuda za začetek postopka za oceno ustavnosti "Ur. l. RS št. 92/2013 OPPN 5 odstavek" se zavrže.
OBRAZLOŽITEV
1. Pobudnik navaja, da izpodbija "Ur. l RS št. 92/2013 OPPN 5 odstavek", ki naj bi kljub nasprotovanju lastnikov predvideval rušenje zgradbe. Navaja, da "občina sedaj ne dovoli vzdrževanja in priključitev objektov na javno infrastrukturo", kar naj ne bi bilo v skladu s temeljnimi načeli zasebne lastnine. Šlo naj bi za "pregrob poseg v lastninsko pravico". Ker naj pobudnik nepremičnine ne bi mogel uporabljati kot dober gospodar, naj bi bil postavljen v neenakopraven položaj. Pobudnik meni, da bi morali biti "manjšinski lastniki na k. o. 996 parc. 269/11
[
…
]
enakovredno obravnavani kot večinski lastnik Občina Žalec".
2.
Za vsebinsko obravnavo pobude morajo biti izpolnjene procesne predpostavke, ki jih določa
Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS
). Pobuda za začetek postopka za oceno ustavnosti oziroma zakonitosti mora skladno z drugim odstavkom 24.b člena ZUstS in II. točko priloge Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) med drugim vsebovati navedbo predpisa in njegovih členov, ki se s pobudo izpodbijajo, navedbo organa, ki je predpis izdal, navedbo številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen. Pobuda mora vsebovati tudi navedbo neskladja izpodbijanega predpisa z Ustavo oziroma zakonom in navedbo razlogov neskladnosti ter podatke o izpolnjevanju z zakonom določenih pogojev za vložitev pobude.
Pobuda mora vsebovati tudi podpis vložnika.
3. Obravnavana pobuda je oblikovana tako pomanjkljivo, da je Ustavno sodišče ne more preizkusiti. Pobudnik je v pobudi kot izpodbijani akt navedel le številko Uradnega lista Republike Slovenije ter organ, ki naj bi izpodbijani predpis izdal, ni pa določno poimenoval predpisa, ki ga izpodbija. Pobudnik tudi ni pojasnil, s katerimi določbami Ustave oziroma zakona naj bi bil izpodbijani predpis v neskladju, prav tako ni podal jasno in določno opredeljenih razlogov o protiustavnosti oziroma nezakonitosti izpodbijanega predpisa. Pobude, ki jo je v natisnjeni obliki vložil priporočeno po pošti, pobudnik tudi ni lastnoročno podpisal.
4. Ker pobuda ne vsebuje bistvenih sestavin, določenih v drugem odstavku 24.b člena ZUstS, jo je Ustavno sodišče zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik dr. Rok Čeferin ter sodnice in sodniki dr. Matej Accetto, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik